Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 576/13/7701	Bardejov, 7.10.2013
EEČ : 2-54-112-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 20.03.2013 až doposiaľ ako otec dieťaťa XXXXX, nar. XXXXX  v XXXXX a inde neprispieval na jej výživu a to aj napriek tomu, že mu táto povinnosť bola určená rozsudkom Okresného súdu v Bardejove pod spisovou značkou XXXXX zo dńa 20. 03. 2013, ktorý nadobudol právoplatnosť dňa 20. 03. 2013 tak, že je povinný prispievať na jej výživu sumou vo výške 30 % zo sumy životného minima na nezaopatrené dieťa mesačne vždy do 15. dňa v príslušnom kalendárnom mesiaci k rukám matky, čím takto na výživnom ku dňu 30. 09. 2013 dlhuje pre XXXXX sumu vo výške 161,34 € a taktiež v dobe od 14. 05. 2013 až doposiaľ ako otec dieťaťa XXXXX, nar. 18. 04. 1995 zverenej do osobnej starostlivosti matky XXXXX, nar. XXXXX trvale bytom XXXXX, okr. XXXXX, v XXXXX a inde neprispieval na jej výživu a to aj napriek tomu, že mu táto povinnosť bola určená rozsudkom OKresného súdu v Bardejove pod spisovou značkou XXXXX zo dňa 19. 02. 2013, ktorý nadobudol právoplatnosť dňa 14. 05. 2013 tak, že je povinný prispievať na jej výživu sumou vo výške 40,- € mesačne k 15. dňu v mesiaci vopred k rukám matky, čím takto na výživnom ku dňu 30. 09. 2013 dlhuje pre XXXXX sumu vo výške 200,- €, čo spolu pre obe deti predstavuje sumu vo výške 361,34 €
lebo zanikla trestnosť činu.

lebo zanikla trestnosť činu

Odôvodnenie:
Uznesením povereného príslušníka PZ, Obvodného oddelenia PZ v Bardejove zo dňa 31.07.2013 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia.

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX vyplatil dňa 27.09.2013 dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu XXXXX a XXXXX tak ako ho zaväzoval rozsudok Okresného súdu XXXXX, sp.zn. XXXXX  zo dňa 19.02.2013 a rozsudok Okresného súdu  XXXXX, sp. zn. XXXXX zo dňa 20.03.2013,  pričom oprávnené osoby XXXXX, nar. XXXXX a XXXXX, nar. XXXXX  neboli vydané nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor